Document ID: /roh_data/filtered/fineweb-2-filterrobots_roh.jsonl.gz/42068

Ils plans da renovaziun e novas spiertas da Not Vital, il nov possessur dal chastè da Tarasp, èn gronds. Ussa, be gist dus mais pli tard èn las emprimas lavurs gia fatgas. Las activitads sin il chastè da Tarasp van vinavant.
Radund 10 persunas èn actualmain vidlonder da far differentas lavurs. Ina gronda finamira da Not Vital è il museum sut il tetg da la tur. Las lavurs vid questas localitads han gia cumenzà, ma er autras lavurs previsas èn gia fatgas u vegnan ussa fatgas.
Sch’ins va oz en il chastè da Tarasp, lura ves'ins gia las midadas che portan il bul da l'artist da Sent. Gia a l’entrada è ina gronda sculptura da Not Vital che glischa da.
RR actualitad 17:00